S-481/2016

Mál þetta, sem dómtekið var 23. janúar sl., höfðaði lögreglustjórinn á Suðurnesjum með ákæru 21. nóvember 2016 á hendur ákærða, A-kk-þgf H-kk-þgf G-kk-þgf, kt. [...], óstaðsettum í hús:

Fyrir eftirtalin brot á árinu 2016, nema annað sé tekið fram:

Fíkniefnalagabrot, með því að hafa,

1. Föstudaginn 25. júlí 2014, við Krossmóa 3, Njarðvík, haft í vörslum sínum í sölu og dreifingarskyni 46,40 g af marihúana, sem lögregla fann í úlpuvasa ákærða og lagði hald á.

2. Miðvikudaginn 6. ágúst 2014, að Krossmóa, Njarðvík, haft í vörslum sínum 0,40 g af tóbaksblönduðu kannabisefni, sem ákærði framvísaði og lögregla lagði hald á.

3. Þriðjudaginn 28. október 2014, að Beykidal 4, Njarðvík, haft í vörslum sínum í sölu- og dreifingarskyni 6,44 g af maríhúana og 0,39 g af tóbaksblönduðu kannabisefni, sem lögregla fann við leit og lagði hald á.

4. Föstudaginn 13. nóvember 2015, að Elliðavöllum 6, Keflavík, haft í vörslum sínum 12,08 af amfetamíni, 10 stk. MDMA og 1 stk. LSD tafla sem lögregla fann við leit á ákærða og lagði hald á.

5. Sunnudaginn 15. nóvember 2015, að Elliðavöllum 6, Keflavík, haft í vörslum sínum 1 töflu af LSD og 0,08 g af tóbaksblönduðu kannabisefni sem lögregla fann við leit á ákærða og lagði hald á.

6. Þriðjudaginn 1. desember 2015, að Hafnargötu í Keflavík, haft í vörslum sínum 0,92 g af maríhúana og 0,08 g af tóbaksblönduðu kannabisefni sem lögregla fann við leit á ákærða og lagði hald á.

7. Þriðjudaginn 14. júní, við Elliðavelli 6, Keflavík, haft í vörslum sínum 0,17 g af tóbaksblönduðu kannabisefni sem lögregla fann við leit á ákærða og lagði hald á.

Fíkniefnalaga- og vopnalagabrot, með því að hafa,

8. Föstudaginn 4. júlí 2014, á Njarðarbraut móts við Aðalskoðun, Njarðvík, haft í vörslum sínum 33,30 g af maríhúana, sem lögregla fann í íþróttatösku kærða við leit í bifreiðinni UH-948 og lagði hald á og á sama tíma haft í vörslum sínum á almannafæri hníf sem fannst í sömu tösku.

Teljast brot þessi varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002. Þá telst brot í ákærulið 8 einnig varða við 1. og 2. mgr. b-liðar 30. gr., sbr. 36. gr. vopnalaga nr. 16/1998.

Þess er krafist að ákærði verði dæmdur til refsingar og til greiðslu alls sakarkostnaðar.

Þá er þess krafist að gerð verði upptæk framangreind fíkniefni, 1,12 g af tóbaksblönduðu kannabisefni, 87,06 g af maríhúana, 2 stk LSD, 10 stk. MDMA (ecstacy) og 12,08 g af amfetamíni, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Einnig er þess krafist að samtals kr. 103.500 sem lögregla haldlagði (ákæruliður 3 - mál 008-2014-12987), verði gerðar upptækar samkvæmt 1. mgr. 69. gr., sbr. 1. mgr. 69. gr. b almennra hegningarlaga nr. 19/1940, sbr. 2. gr. laga nr. 149/2009, og 7. mgr. 5. gr. laga nr. 65/1974, sbr. 1. gr. laga nr. 60/1980, og 2. mgr. 14. gr. reglugerðar nr. 233/2001. Þá er þess jafnframt krafist að ákærði verði dæmdur til að sæta upptöku á vog og myljara, sbr. munaskýrslu nr. 104712 (ákæruliður 8 - mál 008-2014-12144) sem lögreglan lagði hald á samkvæmt heimild í 6. og 7. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001 og þá er þess krafist að hnífur sem lögregla lagði hald á, sbr. sömu munaskýrslu, verði gerður upptækur sbr. 1. mgr. 37. gr. vopnalaga nr. 16/1998.

Kröfur ákærða í málinu eru þær að honum verði gerð sú vægasta refsing sem lög leyfa.

Niðurstaða:

Ákærði játaði sök í málinu við þingfestingu þess 23. janúar sl. eftir að sækjandi hafði fallið frá sakargiftum varðandi meint vopnalagabrot ákærða. Þá féll sækjandi frá kröfu um upptöku á 103.500 krónum og hnífi. Að mati dómara samrýmist játning ákærða gögnum málsins. Fíkniefnabrot ákærða teljast því sönnuð og eru þau réttilega heimfærð til refsiákvæða í ákæru.

Samkvæmt vottorði sakaskrár ríkisins er sakaferill ákærða afar lítill og hefur engin áhrif við ákvörðun refsingar. Ákærði hefur skýlaust játað sakargiftir í málinu, hann hefur leitað sér aðstoðar við að ráða bug á fíknivanda sínum og þá hefur hann stundað vinnu undanfarið. Allt framangreint horfir ákærða til málsbóta, sbr. 5. og 8. tölulið 1. mgr. 70. gr. almennra hegningarlaga nr. 19/1940. Einnig þykir mega líta til ungs aldurs ákærða er hann framdi brotin, sbr. 4. tölulið 1. mgr. 70. gr. Að þessu gættu og að brotum ákærða virtum þykir refsing hans réttilega ákveðin, eftir fyrirmælum 77. gr. almennra hegningarlaga, fangelsi í 30 daga. Eftir atvikum og þar sem nokkuð er um liðið síðan ákærði framdi flest brotanna þykir ekki annað koma til álita en fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga.

Með vísan til kröfugerðar ákæruvalds, gagna málsins og tilgreindra lagaákvæða í ákæru verða gerð upptæk 1,12 grömm af tóbaksblönduðu kannabisefni, 87,06 grömm af maríhúana, 2 LSD töflur, 10 MDMA (ecstacy) töflur, 12,08 grömm af amfetamíni, vog og myljari, sem lögregla haldlagði undir rannsókn málsins.

Samkvæmt niðurstöðu málsins, sbr. 1. mgr. 218. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði dæmist því til að greiða þóknun skipaðs verjanda síns í málinu, T-kk-ef K-kk-ef hdl., sem hæfilega þykir ákveðin með þeim hætti sem í dómsorði greinir. Þá greiði ákærði enn fremur þóknun tilnefnds verjanda síns á fyrri stigum, Ó-kk-ef A-kk-ef B-kk-ef hdl., er einnig þykir hæfilega ákveðin svo sem í dómsorði greinir. Ákærði greiði enn fremur útlagðan ferðakostnað lögmannanna tveggja.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, A-kk-nf H-kk-nf G-kk-nf, sæti fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 1,12 grömmum af tóbaksblönduðu kannabisefni, 87,06 grömmum af maríhúana, 2 LSD töflum, 10 MDMA (ecstacy) töflum, 12,08 grömmum af amfetamíni, vog og myljara.

Ákærði greiði þóknun skipaðs verjanda síns, T-kk-ef K-kk-ef hdl., 249.240 krónur að virðisaukaskatti meðtöldum, útlagðan ferðakostnað lögmannsins, 8.800 krónur, þóknun tilnefnds verjanda á rannsóknarstigi, Ó-kk-ef A-kk-ef B-kk-ef hdl., 64.480 krónur að virðisaukaskatti meðtöldum, og útlagðan ferðakostnað lögmannsins, 10.440 krónur.

K-kk-nf H-kk-nf